Slik ble det ikke. Dagen før innspillingen skulle starte mottok «Top Gear»-gruppen svar fra Andreas Hustad i Rauma lensmannskontor på søknad om å stenge Trollstigen, Måndalstunnelen og Vågstrandatunnelen. Det blir gitt klarsignal om å stenge veiene, men BBC får ikke lov til å overgå fartsgrensene. Deretter avlyste BBC norgesinnspillingen. Det er Erik Hattrem på nettstedet Shorthand Social som først omtalte søknaden.
«Top Gear» er en av verdens mest populære TV-programmer, og med sine 22 sesonger har det gått på skjermen i 14 år. På sitt mest populære trakk programmet 8,4 millioner seere på én episode. For filmingen i Norge fikk de innvilget kortvarige stengninger av veiene mellom klokken 19 fredag kveld og klokken 03 natt til lørdag.